《相和歌辞。怨诗》
唐代·刘元济

玉关芳信断，兰闺锦字新。愁来好自抑，念切已含嚬。

虚牖风惊梦，空床月厌人。归期傥可促，勿度柳园春。

作者简介：河南巩人，字允济。博学善诗文，与王勃齐名。举进士，补下邽尉，累迁著作郎。武周天授中，为来俊臣所构下狱。后赦免，复为著作佐郎，兼修国史，迁凤阁舍人。坐与张易之亲近，左授青州长史。官终修文馆学士。有《刘允济集》。